དེ་བཞིན་༸གོང་ས་མཆོག་ནས་སྐབས་དེར་བཅར་བའི་མང་ཚོགས་ཁག་ཅིག་གི་བཀའ་འདྲིར་བཀའ་ལན་གནང་བར་སུད་ཌེན་ནང་ཡོང་བཞིན་པའི་སྐྱབས་བཅོལ་བའི་གནས་བབ་སྐོར་དང་འབྲེལ་ནས་མགོན་པོ་མཆོག་གིས་ཡུལ་གྱར་བ་དང་སྐྱབས་བཅོལ་བ་ཚོར་མཐོང་ཆུང་ཁྱད་གསོད་མེད་པར་སྤུན་མཆེད་ཀྱི་འདུ་ཤེས་འཛིན་ཐོག་སྐྱབས་བཅོལ་གྱི་གནས་བབ་སྤྲོད་ནས་ཕྲུ་གུ་རྣམས་ལ་ཤེས་ཡོན་གྱི་གོ་སྐབས་དང་གཞོན་སྐྱེས་ལ་དེང་དུས་འཕྲུལ་རིག་གི་སྦྱོང་བརྡར་སྤྲོད་ཐུབ་ཚེ་ཕན་ཐོགས་ཆེན་པོ་ཡོང་རྒྱུ་དང་དེ་ལྟ་བུའི་རྒྱབ་སྐྱོར་ལ་བརྟེན་ནས་མ་འོངས་པར་སྐྱབས་བཅོལ་བ་དེ་དག་རང་ཉིད་ཀྱི་ཡུལ་དུ་འབྱོར་སྐབས་ཧྲ་ཏག་ཏག་ཆགས་ངེས་ཡིན་པར་བཀའ་བསྩལ་འདུག